Florin Piersic a suferit, în decurs de nici o lună, nu mai puțin de trei operații, după ce, la finele lui aprilie, i s-a făcut rău și a ajuns la spital, după un spectacol. Medeea Marinescu, partenera sa de scenă de mai bine de 12 ani, a jucat alături de marele, în „Străini în noapte”, cu doar câteva zile înainte ca acesta să fie internat. Și, ne spune aceasta, Florin Piersic era într-o stare perfectă de sănătate. Tot în exclusivitate pentru CANCAN.RO, actrița a adăugat că în această perioadă, cei doi aveau destule spectacole împreună, toate fiind anulate.
Medeea Marinescu este de mai bine de 12 ani partenera de scenă a lui Florin Piersic, pe care-l cunoaște încă de când era mică. Marele actor este chiar nașul surorilor sale gemene și era prieten bun cu tatăl său. De când acesta se află internat, actrița a evitat să facă publică vreo declarație despre starea lui de sănătate. Totuși, în exclusivitate pentru CANCAN.RO, aceasta a spus că Florin Piersic era într-o stare foarte bună, la utimul spectacol pe care l-au avut împreună, la Cluj.
„Ultimul spectacol l-am avut pe 8 aprilie, la Cluj. Era perfect, într-o stare foarte bună. Cel mai civilizat e ca în astfel de momente să te rogi pentru acel om, dacă-l iubești și-l apreciezi. Florin nu are nevoie acum de speculații. E un moment delicat pentru el. Are totuși 88 de ani. Lucrurile profunde sunt cele care se consumă intim, doar pentru tine. Nu le faci publice. De aceea nu vreau să fac nicio declarație, până Florin nu va fi bine. Eu sper și cred că-și va reveni. Aveam destule spectacole, dar le-am anulat”, a declarat Medeea Marinescu în exclusivitate pentru CANCAN.RO.
Medeea Marinescu a ajuns să joace alături de Florin Piersic după ce partenera sa de scenă de atunci, Emilia Popescu, nu a mai putut continua colaborarea. Actrița a povestit, într-o emisiune TV, că însuși actorul a căutat-o și i-a propus acest lucru:
„Spectacolul se joacă de vreo 14 ani, din care eu am jucat 11. Vinovat se face chiar Florin Piersic, pe care nu-l văzusem de foarte mult timp, pentru că relația lui cu familia mea a fost una foarte apropiată în trecut. Printre altele, fiind colaborator și bun prieten cu tatăl meu, a devenit nașul de botez al surorilor mele gemene, născute în timpul filmărilor de la „Eu, tu și Ovidiu”. Jucam în Egoistul, la Teatrul Mațional, și am primit la cabină un trandafir din partea lui Florin Piersic. Într-o zi, la puțin timp, primesc și un telefon . Era chiar el. Mi-a vorbit despre acest spectacol, pe care eu îl văzusem. Dar pentru că partenera lui de atunci, Emilia Popesc, nu mai putea să continuie colaborarea, Florin Piersic s-a gândit la mine, domnul Radu Beligan, care a regizat spectacolul, dându-i libertatea să-și aleagă”
„M-a văzut în Egoistul. Dintr-o dată, nu mai eram copil. Și i s-a părut că eu aș fi o alegere bună. Mai mult decât atât, lua avionul și venea săptămânal câte două zile la București, de la Cluj, ca să repete cu mine. Mi s-a părut fabuloasă povestea asta. Pentru că dintr-o data, Florin Piersic, cu care vorbeam când eram mica, era pentru mine marele actor pe care acum îl percepeam altfel. Începusem să-i vorbesc cu dumneavoastră. Eram foarte emoționată de fiecare apariție a lui. Și zidul acesta care se construise și soclul acela pe care era ridicat Florin Piersic în mintea mea, foarte frumos mi l-a demontat. Și mi-a zis, nu-mi mai spune domnul Piersic, spune-mi Florin. Gheața s-a topit. Și am devenit un cuplu pe scenă care a avut un foarte mare succes, aroape nesperat și pentru noi”.